NCH ลั่น Q2/59 พลิกมีกำไรแน่ จ่อเปิด 3 โครงการกว่า 3.7 พันลบ.
NCH ลั่น Q2/59 พลิกมีกำไรแน่ จ่อเปิด 3 โครงการกว่า 3.7 พันลบ.
6 มิ.ย. 2559

นายสมนึก ตัณฑเทอดธรรม กรรมการ บริษัท เฮาส์ซิ่ง จำกัด (มหาชน) หรือ NCH เปิดเผยว่า บริษัทคาดว่าในไตรมาส 2/59 น่าจะสามารถพลิกกลับมามีกำไรสุทธิได้ แม้ว่าในไตรมาส 1/59 จะขาดทุนสุทธิที่ 12.26 ล้านบาท เนื่องด้วยจะมีการโอนกรรมสิทธิ์บ้านเดี่ยวค่อนข้างมาก ซึ่งจะส่งผลให้อัตรากำไรขั้นต้นเพิ่มสูงขึ้น โดยคาดว่าทั้งปีนี้อัตรากำไรขั้นต้นจะอยู่ในระดับมากกว่า 34% จากปีก่อนอยู่ที่ 32%
สำหรับในปีนี้บริษัทยังคงเป้าหมายรายได้ใกล้เคียงปีก่อนที่ราว 2,000 ล้านบาท จากบริษัทยังมีสต็อกโครงการที่อยู่ระหว่างการขาย มูลค่า 3,800 ล้านบาท และยอดขายรอโอน (Backlog) ที่ปัจจุบันมีอยู่ 700 ล้านบาท ซึ่งจะสามารถรับรู้รายได้เข้ามาทั้งหมดในปีนี้
ขณะที่เป้าหมายยอดขายทั้งปียังคงไว้ที่ 2,600 ล้านบาท โดยมีแผนเปิดโครงการในปีนี้ทั้งหมด 3 โครงการ มูลค่าโครงการรวม 3,700 ล้านบาท ซึ่งในช่วงครึ่งปีหลังจะเปิดโครงการแนวราบอีก 2 โครงการ มูลค่าโครงการรวม 2,600-2,700 ล้านบาท จากต้นปีเปิดไปแล้ว 1 โครงการ มูลค่า 900-1,000 ล้านบาท
 